**Marijana Hadzima-Nyarko**, dipl. ing. građ. (Našice, 1976.), izvanredna je profesorica Građevinskog i arhitektonskog fakulteta Osijek Sveučilišta J. J. Strossmayera u Osijeku. Njezina znanstvena i stručna djelatnost obuhvaća područje potresnog inženjerstva, potresnog rizika i konstruktorskog inženjerstva betonskih i zidanih konstrukcija. Objavila je preko 80 znanstvenih radova. Članica je nekoliko znanstvenih odbora domaćih i međunarodnih časopisa i organizacijskih odbora konferencija. Recenzentica je za više domaćih i međunarodnih časopisa. Voditeljica je i suradnica na domaćim i međunarodnim znanstvenim projektima. Koautorica je sveučilišnih udžbenika Potresno inženjerstvo – Procjena oštetljivosti zgrada te Konstrukcijska pojačanja zidanih zgrada – metode i primjeri. Predmet Potresni rizik uvela je na sveučilišni diplomski studij Građevinskog i arhitektonskog fakulteta u Osijeku, jedini koji se pod tim nazivom predaje u Republici Hrvatskoj.